सुब्रह्मण्यम जयशंकर
एस॰ जयशंकर या सुब्रह्मण्यम जयशंकर (जन्म: 15 जनवरी 1957) वर्तमान में भारत के विदेश मंत्री हैं। वे जनवरी 2015 से जनवरी 2018 तक भारत सरकार के विदेश सचिव रह चुके हैं। उन्होंने विदेश सचिव के रूप में अमेरिका, चीन समेत आसियान के बेहद महत्‍वपूर्ण कूटनीतिक असाइनमेंट पर काम किया। वे सोवियत संघ के विघटन के पूर्व मास्को में और श्रीलंका में भारतीय सेनाओं के शांति मिशन के दौरान तैनात रहे हैं। वे भारत-अमेरिका के बीच इंडो न्‍यूक्‍लियर डील में बेहद करीब से जुड़े रहे।
पी॰ शिव शंकर
"पुंजला शिव शंकर" (10 अगस्त 1929-27 फरवरी 2017) एक भारतीय राजनेता थे। उन्होंने विदेश मामलों, कानून और पेट्रोलियम मंत्री के रूप में कार्य किया। वे इंदिरा गांधी और राजीव गांधी के मंत्रिमण्डल में एक बहुत ही प्रभावशाली मंत्री थे। भारत के सबसे वरिष्ठ राजनेताओं में से एक थे। उन्होंने 1994 से 1995 तक सिक्किम के राज्यपाल और 1995 से 1996 तक केरल के राज्यपाल के रूप में भी कार्य किया।